Hierdie aanbieding vorm deel van die Stigting se doelstellings. Die doelstellings behels onder meer dat, om met verwysing na die nagenoeg 40 temas waarby Marais in sy lewe betrokke was, die gerestoureerde koshuisgebou op die kampus te gebruik om met genooide kundiges openbare tafelgesprekke en seminare te reël en te fasiliteer waar nuwe insigte en perspektiewe ontgin kan word oor aktuele onderwerpe.
Hierdie voldag seminaar is 'n eerste proeflopie met selfdood as die tema, met die fokus op skoolverlaters/jongmense. Die dag word geborg deur Drakenstein-munisipaliteit.
Dit behels dat 10 deelnemers vanuit verskillende dissiplines aan die interdissiplinêre dagseminaar oor depressie en selfdood sal deelneem. Individuele bydraes sal binne 'n interaktiewe groepdinamika hanteer word. Professor Lizette Rabe van die Universiteit Stellenbosch het ingestem om as inleier op te tree.
Indien jy wil deelneem, kontak vir dr. Niel du Toit, koördineerder van die seminaar, by 021 8724634, 082 556 7562 of nieldutoit@eugene-marais.org.za.